**9. A IN B: NAVODILA ZA DELO DOMA (4.5. – 8.5. 2020)**

**Pozdravljeni, devetošolci.**

V torek, 5. maja, bi imela oba oddelka uro zgodovine. Na isti dan naša občina praznuje občinski praznik. Vsako leto počastimo 5. maj s proslavo. Letos taka proslava ni mogoča, bo pa prilagojena trenutnim razmeram. Občina Ajdovščina nas vabi na druženje preko spleta. Na spletni strani [www.ajdovscina.si](http://www.ajdovscina.si), na facebook strani župana Občine Ajdovščina Tadeja Beočanina in na kanalu GO TV bo potekal neposreden prenos z Lavričevega trga.

V torek, 5. maja, bo **od** **10:00 do 11:00 učna ura za vse šolarje**. Oglejte si jo na eni od zgoraj zapisanih povezav.

Tema je seveda povezana s poukom zgodovine. Mi šele začenjamo z obravnavo Slovencev v drugi svetovni vojni, proslava pa je posvečena koncu druge svetovne vojne na naših tleh. Ko bomo čez nekaj šolskih ur prišli do te teme, bomo smiselno vključili vse, kar se boste naučili ob spremljanju proslave. Vaša edina zadolžitev je, da si zapomnite oziroma ugotovite, zakaj je ravno 5. maj izbran za datum našega občinskega praznika.

**9.a**

V preteklem tednu ste zaključili z zadnjo temo o Slovencih md vojnama.

Nekateri ste mi že pred počitnicami poslali v pregled **preverjanje znanja. Ostali morate to obveznost opraviti v tem tednu.**

**V tem tednu torej glede na dejavnosti ne bi obravnavali nove učne snovi. Vam pa vseeno prilagam dokument z novo učno snovjo o Slovencih med drugo svetovno vojno. Če bo kdo imel pre/več časa, lahko že kaj reši. Drugače pa bo to obveznost za prihodnji teden.**

V posebnem dokumentu vam posredujem tudi **navodila za pridobitev ocene v drugem ocenjevalnem obdobju.**

**9. B**

V tednu pred počitnicami ste mi pošiljali v pregled **preverjanje znanja**. Zamudniki opravite to obveznost do konca tega tedna.

Drugače pa bomo v tem tednu pričeli z obravnavo snovi o **Slovencih med drugo svetovno vojno**. Priložila sem dokument, v tem tednu rešite samo prvi 2 strani.

V posebnem dokumentu vam posredujem tudi **navodila za pridobitev ocene v drugem ocenjevalnem obdobju.**

**Še vedno velja – če niste prepričani v odgovore, potrebujete pomoč… mi pišite.**

**Lepo se imejte.**